পরবর্তীতে অভিযোগকারী মেয়েটি তাকে তাড়াতাড়ি বিয়ে করার অনুরোধ করলে তিনি করব করব বলে গড়িমসি করতে থাকেন। এ সময় অভিযোগকারী মেয়েটি বিষয়টি তার পরিবার, নিকট বন্ধু এবং অভিযুক্ত সহকারী জজের বন্ধুদের অবগত করে যেন তারা তাকে বুঝিয়ে একটা সমাধানে আসতে পারেন। তৎপর, ১৫/০২/২০১৫ ইং তারিখে ঢাকাস্থ রাফা প্লাজায় অভিযোগকারী মেয়েটি তার বান্ধবিকে সাথে নিয়ে অভিযুক্ত সহকারী জজের সাথে দেখা করেন এবং তাকে বিয়ের কথা বলেন। কিন্তু সেসময় তিনি অভিযোগকারী মেয়েটির সাথে রাগারাগি করে তাকে ক্ষতিপুরন প্রদান করতে চান। অবশেষে গত ২৬/০৩/২০১৫ ইং তারিখ সময় আনুমানিক ৪.৩০ মিনিটে অভিযোগকারী মেয়েটি ঢাকাস্থ সীমান্ত স্কয়ারের হেলভেডিয়া রেস্টুরেন্টে অভিযুক্ত সহকারী জজের সাথে মিলিত হন এবং আবারও তাকে দুই পরিবারে কথা বলে বিয়ের ব্যবস্থা করার অনুরোধ করেন। কিন্তু সেসময় অভিযুক্ত সহকারী জজ অভিযোগকারী মেয়েটিকে বিয়ে করবেন না বলে জানিয়ে দেন। তাছাড়া, বিষয়টি যদি মেয়েটি অফিশিয়ালি কোথাও জানায় তাহলে তার ও তার পরিবারের সমুহ ক্ষতি হবে বলেও হুমকি প্রদান করেন বলে অভিযোগকারী মেয়েটি তার অভিযোগে উল্লেখ করেন।